Abdullah Ahmed

Abdulachas Achmedas (, g. 2003 m. lapkričio 3 d.) – Egipto krepšininkas, žaidžiantis NBA G lygoje besivaržančioje Vestčesterio „Knicks“ komandoje.

 Karjera 

 Vestčesterio „Knicks“ (2023–2024 m.) 
Jį NBA G lygos tarptautinėje naujokų biržoje šeštuoju šaukimu pasirinko Vestčesterio „Knicks“ komanda.https://westchester.gleague.nba.com/news/westchester-knicks-announce-2023-24-official-roster Debiutiniame sezone Achmedas vidutiniškai pelnė po 5,8 taško, atkovojo po 6,9 kamuolio bei vidutiniškai blokavo po 1,2 metimo per rungtynes.https://stats.gleague.nba.com/player/1641830/

 Šiaulių „Šiauliai“ (2024 m.) 
Rugpjūčio 21 d. Achmedas pasirašė dviejų metų sutartį su Šiaulių „Šiauliai“ komanda. Komandoje jis iš viso sužaidė šešias LKL rungtynes, kuriose vidutiniškai pelnė po 3,7 taško, ir keturias KMT rungtynes, kuriose vidutiniškai pelnė po 6,8 taško. Spalio 28 d. abipusiu susitarimu jo sutartis buvo nutraukta.https://bcsiauliai.lt/abipusiu-susitarimu-nutraukiama-sutartis-su-a-ahmedu/

 Sugrįžimas į Vestčesterio „Knicks“ (2024–dabar) 
Spalio 29 d. buvo paskelbta, jog Achmedas sugrįžo į Vestčesterio komandą.https://westchester.gleague.nba.com/news/westchester-knicks-announce-2024-25-nba-g-league-training-camp-roster

 Nacionalinė rinktinė 
Atstovavo Egipto jaunimo krepšinio rinktinei 2019 m. Afrikos jaunimo iki 16 metų krepšinio čempionate, kuriame rinktinė tapo čempionais. Jis taip pat atstovavo rinktinei 2020 m. Afrikos jaunimo iki 18 metų krepšinio čempionate, kuriame padėjo Egiptui iškovoti bronzą. Čempionate jis vidutiniškai pelnė po 8,3 taško, atkovojo po 8,8 kamuolio per rungtynes.https://www.basketnews.lt/news-210782-siauliu-gretose-centras-is-egipto.html

A. Achmedas Egipto vyrų krepšinio rinktinėje debiutavo 2023 m. pasaulio krepšinio čempionato atrankose.https://www.fiba.basketball/basketballworldcup/2023/african-qualifiers/player/Abdullah-Ahmed

 Išnašos 

Kategorija:Egipto krepšininkai
Kategorija:Užsienio krepšininkai Lietuvos komandose